**KISKŐRÖS VÁROS KÉPVISELŐ-TESTÜLETE**

4-5/2024. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2024. április 17-én (szerda) 14:00 órai kezdettel megtartott üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Ba Edit, Filus Tibor, Gmoser István, Horváth János, Kudron Tamás, Nikléczi Gábor, PethőAttila, Pohankovics András, Szedmák Tamás, Szlovák Pál, Ungvári Ferenc képviselők (11 fő)

dr. Turán Csaba jegyző

 Lucza Alexandra jegyzőkönyvvezető

**Távolt maradt:** Kudron Tamás képviselő (1 fő)

**Meghívottként részt vett:** Nádasdi Gergely a Kiskőrösi Hivatásos Tűzoltóparancsnokság vezetője, Szentgyörgyiné Szlovák Mária, a Kiskőrösi Petőfi Sándor Evangélikus Óvoda, Általános Iskola, Gimnázium és Technikum intézményvezetője, Franczia László a Kiskunhalasi SZC Kiskőrösi Wattay Technikum és Kollégium igazgatója, Hajdu Julianna a Sorsfordító Szolgáltató Központ intézményvezetője, Antal György a Sorsfordító Szolgáltató Központ intézményvezető-helyettese, Opauszki György a Magyarországi Baptista Egyház Filadelfia Integrált Szociális Intézmény intézményvezetője

dr. Kállayné Major Marina az Egészségügyi, Gyermekjóléti Szociális Intézmény igazgatója, Csatlós Erzsébet a Kiskőrösi Óvodák igazgatója, Schäffer Tamás a Kőröskom Nonprofit Kft. ügyvezetője

Aszódiné Nedró Éva, dr. Nagy Gabriella, Molnár Éva, Kutyifa Sándorné Sinkovicz Csilla a Polgármesteri Hivatal munkatársai

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Tájékoztatta a Képviselő-testületet az 5 millió forint értéket meghaladó kötelezettségvállalásokról, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató, illetve az 1 évet meg nem haladó használatba adásról és hasznosítási jog átengedéséről szóló tájékoztató.

5 MILLIÓ FORINTOT MEGHALADÓ ÉRTÉKŰ KÖTELEZETTSÉGVÁLLALÁS

* Az Önkormányzat a *Kőrisfa Óvoda energetikai fejlesztése projekt 50KVA fotovoltaikus háztartási méretű kiserőmű telepítése* tárgyában bruttó 25.399.689,- Ft értékben kötött adásvételi szerződést a Közép-Magyarországi Éptech Kft.-vel.
* Az Önkormányzat *Kiskőrös Város közvilágítás fejlesztése* tárgyában bruttó 315.755.815,- Ft értékben kötött adásvételi szerződést a MVM Lumen Fényszolgáltató Kft.-vel.

Ezt követően a polgármester ismertette a napirendi javaslatot, melynek keretében kezdeményezte, hogy 1. napirendi pontként sürgősséggel kerüljön felvételre a „BESZÁMOLÓ KISKŐRÖS HIVATÁSOS TŰZOLTÓSÁG 2023. ÉVI SZAKMAI TEVÉKENYSÉGÉRŐL” tárgyú előterjesztés, 11. napirendi pontként sürgősséggel kerüljön felvételre a „KISKŐRÖS VÁROS TELEPÜLÉSRENDEZÉSI TERVE (SZERKEZETI TERV, SZABÁLYOZÁSI TERV, HELYI ÉPÍTÉSI SZABÁLYZAT) MÓDOSÍTÁSÁNAK ELŐKÉSZÍTÉSE (EGYSZERŰSÍTETT ELJÁRÁS)” tárgyú előterjesztés, 12. napirendi pontként sürgősséggel kerüljön felvételre „A 0315/46 HRSZ-ON NYILVÁNTARTOTT, ÚT RENDELTETÉSŰ INGATLAN TELEKHATÁR RENDEZÉSE)” tárgyú előterjesztés.

A Képviselő-testület 11„igen” szavazattal az alábbi napirendet fogadta el:

**N A P I R E N D:**

1. Beszámoló Kiskőrös Hivatásos Tűzoltóság 2023. évi szakmai tevékenységéről

**Előterjesztő:** Polgármester

**Előadó:** Intézményüzemeltetési és gondnoksági menedzser

1. A Kiskőrösi Petőfi Sándor Evangélikus Óvoda, Általános Iskola, Gimnázium és Technikum tájékoztatója

**A tájékoztatót tartja:** Kiskőrösi Petőfi Sándor Evangélikus Óvoda, Általános Iskola, Gimnázium

és Technikum Igazgatója

1. A Kiskunhalasi Szakképzési Centrum tájékoztatója

**A tájékoztatót tartja:** Kiskunhalasi Szakképzési Centrum Főigazgatója

1. Beszámoló a Magyarországi Baptista Egyház Filadelfia Integrált Szociális Intézmény étkeztetés, házi segítségnyújtás, nappali ellátás (idősek klubja), támogató szolgáltatás fogyatékos személyek nappali ellátása keretében végzett tevékenységéről

**A beszámolót tartja:** Magyarországi Baptista Egyház képviselője

1. Beszámoló a Sorsfordító Szolgáltató Központ pszichiátriai betegek nappali ellátása, szenvedélybetegek nappali ellátása és a család- és gyermekjóléti szolgálat feladatainak ellátása keretében végzett tevékenységről

**A beszámolót tartja:** Sorsfordító Szolgáltató Központ képviselője

1. A 2024. ÉVI KÖLTSÉGVETÉS MÓDOSÍTÁSA

**Előterjesztő:** Polgármester

**Előadó:** Pénzügyi osztályvezető

1. A személyes gondoskodást nyújtó gyermekjóléti alapellátásokról szóló önkormányzati rendelet módosítása

**Előterjesztő:** Polgármester

**Előadó:** Közigazgatási osztályvezető

1. A SZOCIÁLIS ELLÁTÁSOKRÓL SZÓLÓ ÖNKORMÁNYZATI RENDELET MÓDOSÍTÁSA

**Előterjesztő:** Polgármester

**Előadó:** Közigazgatási osztályvezető

1. A PARKOLÁS BIZTOSÍTÁSÁNAK MÓDJÁRÓL, PARKOLÓHELY-ÉPÍTÉSI KÖTELEZETTSÉGRŐL ÉS ANNAK MEGVÁLTÁSÁRÓL SZÓLÓ ÖNKORMÁNYZATI RENDELET MÓDOSÍTÁSA

**Előterjesztő:** Polgármester

**Előadó:** Városgondnoksági csoportvezető

1. KŐRÖSSZOLG NONPROFIT KFT.-VEL MEGKÖTÖTT TÁMOGATÁSI SZERZŐDÉSEK FELÜLVIZSGÁLATA

**Előterjesztő:** Polgármester

**Előadó:** Pénzügyi osztályvezető

1. KISKŐRÖS VÁROS TELEPÜLÉSRENDEZÉSI TERVE (SZERKEZETI TERV, SZABÁLYOZÁSI TERV, HELYI ÉPÍTÉSI SZABÁLYZAT) MÓDOSÍTÁSÁNAK ELŐKÉSZÍTÉSE (EGYSZERŰSÍTETT ELJÁRÁS)

**Előterjesztő:** Polgármester

**Előadó:** Vagyongazdálkodási referens I.

1. A 0315/46 HRSZ-ON NYILVÁNTARTOTT, ÚT RENDELTETÉSŰ INGATLAN TELEKHATÁR RENDEZÉSE

**Előterjesztő:** Polgármester

**Előadó:** Vagyongazdálkodási referens I.

1. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK
2. **napirend**

Beszámoló Kiskőrös Hivatásos Tűzoltóság 2023. évi szakmai tevékenységéről

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** köszöntötte az ülésen **Nádasdi Gergely parancsnokot,** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a vonatkozó jogszabályi rendelkezések szerint a tűzoltó parancsnok vagy kijelölt helyettese évente beszámol a hivatásos tűzoltóság működési területén működő települési önkormányzat képviselő-testületének a település tűzvédelmi helyzetéről, a tűzvédelem érdekében tett intézkedésekről és az azzal kapcsolatos feladatokról. A fentieknek megfelelően a Bács-Kiskun Vármegyei Katasztrófavédelmi Igazgatóság irányítása alatt működő Kiskőrösi Hivatásos Tűzoltóparancsnokság parancsnoka, Nádasdi Gergely tűzoltó őrnagy elkészítette a határozat-tervezet mellékletét képező beszámolót. A beszámoló tartalmazza a Kiskőrösi Hivatásos Tűzoltóparancsnokság által 2023. évben végzett munkát, valamint átfogja a térség katasztrófavédelmi eseményeit.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Nádasdi Gergely parancsnok** szóbeli kiegészítésként elmondta, hogy 2023. évben a Tűzoltóság személyi állományában változások történtek, a vezetői állományt tekintve a parancsnokhelyettes, Szipőcs Péter tűzoltóőrnagy a katasztrófavédelmi kirendeltségen folytatja munkáját, helyére Kaponya László tűzoltóőrmester érkezett a Kiskunhalasi Tűzoltóságról. Műszaki, biztonsági, tiszti feladatokkal a Solti Katasztrófavédelmi Örsről érkezett Bocka Nándor tűzoltóőrmester, a Kiskunhalasi kirendeltségről pedig Babud Jenő tűzoltóalezredes. A statisztikákat tekintve elmondható, hogy a tavalyi évben 400 tűzeset volt a működési területen, mely kevesebb a korábbi évhez képest. Tűzeset 196 esetben, műszaki mentés 214 esetben volt, ez a változás abból adódik, hogy a tűzmegelőzés és a csapadék kedvező eloszlása miatt a szabadtéri tűzesetek száma is csökkent, viszont a sok csapadék a nagy viharkárok a műszaki mentések számának emelkedését eredményezték. A tűzmegelőzés területén fontos a lakosság tájékoztatása, mely az Önkormányzatokon és a helyi médián keresztül valósul meg. Az önkétes tűzoltóságokkal a szakmai munka szoros, a tavalyi évben is megtartásra került az önkéntes tűzoltóparancsnoki értekezlet, melynek év értékelő és feladatokat kiosztó szerepe van, valamint a tűzoltóságok között megrendezett sportnap. A polgárvédelmi területen 15 város veszélyelhárítási terve az Önkormányzatokkal közösen elvégzésre került, kiemelt feladat a Laktanya épületének állagmegóvása, a laktanya nagyon jól felszerelt, kiszolgálja a beosztott tűzoltói állomány minden igényét. Év végén egy új, a mai kornak megfelelően felszerelt gépjárműfecskendővel gazdagodtak, a gyermeknapon nyílt nap került megrendezésre, melyen közel 100 gyerek vett részt.

**Domonyi László polgármester** afelől érdeklődött, hogy jól funkcionál-e az új tűzoltólaktanya, az elhelyezkedését tekintve megfelelő-e, valamint az önkéntesekkel milyen az együttműködés, mennyire segítik a munkájukat.

**Nádasdi Gergely megbízott** parancsnok válaszában elmondta, hogy az elhelyezkedési körülmények nagyban hozzájárulnak a minőségérzethez és a felkészülésekhez, a laktanya minden igényt kielégít, mely remekül funkcionál. Főútvonal mellett helyezkedik el, könnyen el tudnak indulni a riasztásokhoz. Az önkéntesekkel jól működik az együttműködés, nagyon aktív az egyesület, szinte minden vonuláson részt vesznek.

**Domonyi László polgármester** megköszönte a beszámolót és további jó munkát kívánt.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**41/2024. sz. Képv. test. hat.**

Beszámoló Kiskőrös Hivatásos Tűzoltóság 2023. évi szakmai tevékenységéről

**HATÁROZAT**

A Képviselő-testület a Kiskőrös Hivatásos Tűzoltóparancsnokság 2023. évi szakmai tevékenységéről szóló beszámolóját a határozat mellékletben foglaltak szerint elfogadja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

A Kiskőrösi Petőfi Sándor Evangélikus Óvoda, Általános Iskola, Gimnázium és Technikum tájékoztatója

**A tájékoztatót tartja:** Kiskőrösi Petőfi Sándor Evangélikus Óvoda, Általános Iskola, Gimnázium

és Technikum Igazgatója

**Domonyi László polgármester** köszöntötte az ülésen **Szentgyörgyiné Szlovák Máriát, a Kiskőrösi Evangélikus Óvoda, Általános Iskola, Gimnázium és Technikum** **intézményvezetőjét,** megköszönte az írásos anyagot, majd felkérte a tájékoztató szóbeli kiegészítésére.

**Szentgyörgyiné Szlovák Mária intézményvezető** szóbeli kiegészítésként beszélt az intézmény létszámadatairól, melyhez a tanulókat/gyermekeket, a főállású pedagógusokat, a megbízási szerződéssel foglalkoztatott pedagógusokat, a hitoktatókat és a technikai, ügyviteli dolgozókat sorolják. Beszélt a tanévvégi eredményekről, az érettségi vizsgák eredményeiről, az emelt szintű érettségik számadatairól és az egyéb vizsgák sikereiről, melyekkel az idei évben is meg van elégedve. Javasolta a városi sportcsarnok átnevezését Petőfi Sportcsarnokká, mivel jogilag is a Gimnázium része, véleménye szerint ez mindenki megelégedésére szolgálna. Beszámolt arról, hogy az általános iskola épülete alatt található pincerendszert elkezdték felújítani, rendbe tenni, sok a leselejtezett holmi, kérte a segítséget azok elhelyezésével kapcsolatosan.

**Filus Tibor képviselő** egyetért a Sportcsarnok elnevezésével, javasolja, hogy a főúton és a bekötő utakon is táblákkal jelöljék a város sportcsarnokait, hogy a vidékről érkezők is könnyen megtalálják.

**Domonyi László polgármester** megköszönte a tájékoztatást. Elmondta, hogy fontos az évről évre történő tájékoztatás, mivel így ismerhető meg iskoláink helyzete.

1. **napirend**

A Kiskunhalasi Szakképzési Centrum tájékoztatója

**A tájékoztatót tartja:** Kiskunhalasi Szakképzési Centrum Főigazgatója

**Domonyi László polgármester** köszöntötte az ülésen **Franczia Lászlót, a Kiskunhalasi Szakképzési Centrum Kiskőrösi Wattay Technikum igazgatóját és** felkérte a tájékoztató szóbeli kiegészítésére.

**Franczia László a Kiskunhalasi Szakképzési Centrum Kiskőrösi Wattay Technikum igazgatója** szóbeli kiegészítéskéntbeszélt a Centrum szervezetének tagjairól, a tanulók és a foglalkoztatottak létszámáról. Részletezte a Kiskőrösi Wattay Technikum tanulói létszámát és a fellelhető ágazatokat, a szakképző iskolai és technikumi szakmákat. Beszélt a felnőttek szakmai oktatásáról, a személyi és tárgyi feltételekről, az elmúlt években megvalósuló fejlesztésekről, a hátrányos helyzetű tanulók fejlesztéséről, a szakmai pedagógiai munkáról és az elért szakmai sikerekről és versenyeredményekről.

1. **napirend**

Beszámoló a Magyarországi Baptista Egyház Filadelfia Integrált Szociális Intézmény étkeztetés, házi segítségnyújtás, nappali ellátás (idősek klubja), támogató szolgáltatás fogyatékos személyek nappali ellátása keretében végzett tevékenységéről

*(Írásos előterjesztés a jegyzőkönyvhöz mellékelve.)*

**A beszámolót tartja:** Magyarországi Baptista Egyház képviselője

**Domonyi László polgármester** köszöntötte az ülésen **Opauszki Györgyöt, a Magyarországi Baptista Egyház Filadelfia Integrált Szociális Intézmény intézményvezetőjét**, majd az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy a szociális igazgatásról és a szociális ellátásokról szóló törvény szerint az Önkormányzat köteles étkeztetést, házi segítségnyújtást, idősek nappali ellátását és a fogyatékos személyek nappali ellátását biztosítani. Ezeket a szociális alapszolgáltatási feladatokat, valamint a támogató szolgáltatást a Magyarországi Baptista Egyházzal kötött ellátási szerződés szerint biztosítja az Önkormányzat. Az előző évi szakmai tevékenységről szóló szakmai beszámoló szerint tavalyi évben étkeztetésben 205 fő, házi segítségnyújtásban 46 fő, időskorúak nappali ellátásában 46 fő, fogyatékos személyek nappali ellátásában 37 fő, támogató szolgáltatásban 41 fő részesült. Ha valaki igénybe szeretné venni a szociális alapszolgáltatásokat, akkor Kiskőrösön a Kossuth utca 30. szám alatt a Humán Szolgáltató Központban tudja megigényelni az adott szolgáltatást.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Opauszki György intézményvezető** megköszönte a beléjük fektetett bizalmat, a kollégák helyt állnak a feladatok ellátása tekintetében. Elmondta, hogy az ellátotti létszám folyamatosan bővül, így várhatóan költözést kell eszközölni, mert a jelenlegi épületben, a Kossuth utcában nem fognak elférni.

**Filus Tibor képviselő** a Szarvas fogadó épületének állagmegóvásáról, annak fejlesztéséről érdeklődött.

**Opauszki György intézményvezető** válaszában elmondta, hogy a legfontosabb feladat az állagmegóvás, szembesülnek a galambok okozta problémával, melynek megoldásához solymász egyesület ajánlását kérte. A héten megkezdődik az épület állagmegóvásának felmérése, a talajnedvesség elleni szigeteléssel kezdve. Első körön az Idősek Klubja települne át az épületbe, ahol szociális étkeztetést is szeretnének biztosítani helyben fogyasztással, majd a célok közt szerepel menüétkeztetés bevezetése is.

**Domonyi László polgármester** köszönetet mondott a jó együttműködésért, az odafigyelő munkáért és a vállalt feladatok kitűnő elvégzéséért.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**42/2024. sz. Képv. test. hat.**

Beszámoló a Magyarországi Baptista Egyház Filadelfia Integrált Szociális Intézmény étkeztetés, házi segítségnyújtás, nappali ellátás (idősek klubja), támogató szolgáltatás fogyatékos személyek nappali ellátása keretében végzett tevékenységéről

**HATÁROZAT**

A Képviselő-testület a Magyarországi Baptista Egyház Filadelfia Integrált Szociális Intézmény (6200 Kiskőrös, Seres Sámuel u. 12.) által Kiskőrösön nyújtott szociális alapszolgáltatásokról - étkeztetés, házi segítségnyújtás, nappali ellátás (idősek klubja), támogató szolgáltatás, fogyatékos személyek nappali ellátása - szóló 2023. évi szakmai beszámolóját a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

Beszámoló a Sorsfordító Szolgáltató Központ pszichiátriai betegek nappali ellátása, szenvedélybetegek nappali ellátása és a család- és gyermekjóléti szolgálat feladatainak ellátása keretében végzett tevékenységről

*(Írásos előterjesztés a jegyzőkönyvhöz mellékelve.)*

**A beszámolót tartja:** Sorsfordító Szolgáltató Központ képviselője

**Domonyi László polgármester** köszöntötte az ülésen **Hajdu Juliannát, a Sorsfordító Szolgáltató Központ intézményvezetőjét**, majd az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy az önkormányzat a Sorsfordító Szolgáltató Központtal kötött ellátási szerződés alapján biztosítja a pszichiátriai betegek, valamint a szenvedélybetegek nappali ellátását és a Család- és gyermekjóléti Szolgálat feladatait. A szakmai tevékenységet a Sorsok Háza Szociális Intézményben, Kiskőrös Rákóczi Ferenc utca 12. szám alatt végzik a pszichiátriai betegek, valamint a szenvedélybetegek nappali ellátása esetén a hét mindennapján, az ünnepnapok kivételével. A szakmai beszámoló szerint az intézménynek 61 pszichiátriai beteggel és 68 szenvedélybeteggel volt együttműködési megállapodása az elmúlt évben. 2023. évben a Bács-Kiskun Vármegyei Kormányhivatal helyszíni ellenőrzése során megállapították, hogy minden a jogszabályi előírásoknak megfelelően működik. A Család és Gyermekjóléti Szolgálatnál a tavalyi évben 48 család volt gondozásban.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Hajdu Julianna, a Sorsfordító Szolgáltató Központ intézményvezetője** szóbeli kiegészítésként elmondta, hogy a Család és gyermekjóléti Szolgálat feladatait május 1. napjától az Önkormányzat veszi át, ezért szeretné összegezni az elmúlt éveket. A Család és gyermekjóléti Szolgálat 2016. január 1. napjától a működtetésük alá tartozott, au ügyféltevékenységek közé sorolható az alapellátás és védelembevétel. Beszélt az észlelő és jelzőrendszerről, mely a törvény által előírt feladatok közé sorolható, az élelmiszerosztásról ,a ruhaosztásról, bútorosztásról és a cipősdoboz akcióról. A gyermekeknek különböző programokat szerveznek, csapatépítő kirándulásokat, valamint igyekeznek a szülőket is segíteni szakemberek bevonásával. Végül köszönetet mondott az elmúlt 8 év valamennyi munkatársának elkötelezett munkájukért.

**Domonyi László polgármester** megköszönte a kiemelkedő munkát.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**43/2024. sz. Képv. test. hat.**

Beszámoló a Sorsfordító Szolgáltató Központ pszichiátriai betegek nappali ellátása, szenvedélybetegek nappali ellátása és a család- és gyermekjóléti szolgálat feladatainak ellátása keretében végzett tevékenységről

**HATÁROZAT**

A Képviselő-testület a Sorsfordító Szolgáltató Központ (6200 Kiskőrös, Rákóczi Ferenc u. 12.) által Kiskőrös közigazgatási területén biztosított pszichiátriai betegek nappali ellátásáról, szenvedélybetegek nappali ellátásáról és a család- és gyermekjóléti szolgáltatásról szóló 2023. évi szakmai beszámolóját a határozat 1. mellékletében és 2. mellékletében foglaltak szerint elfogadja.

**Felelős:** polgármester

**Határidő:** azonnal

*Mellékletek a jegyzőkönyvhöz csatolva.*

1. **napirend**

A 2024. ÉVI KÖLTSÉGVETÉS MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy Kiskőrös Város 2024. évi költségvetéséről szóló rendeletének módosítását indokolja, hogy beépítésre kerültek a júniusi helyi önkormányzati, nemzetiségi önkormányzati és európai parlamenti választás bevételi és kiadási előirányzatai. A Kőrösszolg Kft. a 2023. évi támogatások elszámolásához kapcsolódóan 49.450.841 Ft-ot utalt vissza, a 7/2. tartalék 36 millió Ft-tal, a 7/3. tartalék 13,5 millió Ft-tal került megemelésre, valamint a közüzemi kiadások, a hozzájuk kapcsolódó tovább számlázás kiadásai is rendezésre kerültek.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi rendeletet alkotta:

**Kiskőrös Város Önkormányzata**

 **Képviselő-testületének**

**7/2024. (...) önkormányzati rendelete**

**Kiskőrös Város 2024. évi költségvetéséről szóló 3/2024. (II. 22.) önkormányzati rendelet módosításáról**

Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

**1. §**

(1) A Kiskőrös Város 2024. évi költségvetéséről szóló 3/2024. (II. 22.) önkormányzati rendelet (a továbbiakban: Kr.) 3. § (1) bekezdés a) pontja helyébe a következő rendelkezés lép:

*(A Képviselő-testület Kiskőrös Város 2024. évi költségvetésének)*

„*a)* költségvetési kiadások főösszegét: 4.967.271.252 forintban”

*(állapítja meg.)*

(2) A Kr. 3. § (1) bekezdés c) pontja helyébe a következő rendelkezés lép:

*(A Képviselő-testület Kiskőrös Város 2024. évi költségvetésének)*

„*c)* költségvetési bevételi főösszegét: 3.442.153.612 forintban”

*(állapítja meg.)*

**2. §**

A Kr. 6. § (2) bekezdése helyébe a következő rendelkezés lép:

„(2) A céltartalékok összege 205.914.961 forint jelen rendelet 7. mellékletében meghatározott célonkénti bontásban.”

**3. §**

(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

**4. §**

Ez a rendelet a kihirdetését követő napon lép hatályba.

*Mellékletek a jegyzőkönyvhöz csatolva.*

*Domonyi László polgármester 15 perc szünetet rendelt el.*

1. **napirend**

A SZEMÉLYES GONDOSKODÁST NYÚJTÓ GYERMEKJÓLÉTI ALAPELLÁTÁSOKRÓL SZÓLÓ ÖNKORMÁNYZATI RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy a Képviselő-testület a 149/2023. számú határozata alapján 2024. május 1. napjától a Család és Gyermekjóléti Szolgálat az Egészségügyi, Gyermekjóléti és Szociális Intézmény szervezeti és szakmai szempontból önálló intézmény egységeként működik tovább. A személyes gondoskodást nyújtó gyermekjóléti alapellátásokról szóló önkormányzati rendelet szabályozza az Önkormányzat által biztosított személyes gondoskodást nyújtó ellátásokat, melyet ennek a változásnak megfelelően módosítani szükséges. Magyarország biztonságát szolgálva egyes törvények módosításáról szóló törvény a társadalombiztosítási nyugdíjakhoz nem kapcsolódó ellátásokra, jövedelemhatárokra és egyéb összeghatárokra egységes viszonyítási alapot vezetett be szociális vetítési alap elnevezéssel. Erre tekintettel az Önkormányzati rendeletet is módosítani szükséges azért, hogy a személyi térítési díj csökkentésének megállapítási alapja az öregségi nyugdíjminimum helyett a szociális vetítési alap legyen. A szociális vetítési alap összege és az öregségi nyugdíjminimum havonta 28.500,- forint.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi rendeletet alkotta:

**KISKŐRÖS VÁROS ÖNKORMÁNYZATA**

**KÉPVISELŐ-TESTÜLETÉNEK**

**8/2024.(...) önkormányzati rendelete**

**a személyes gondoskodást nyújtó gyermekjóléti alapellátásokról szóló**

**26/2013. (XII.19.) önkormányzati rendelet módosításáról**

Kiskőrös Város Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (1)-(2) bekezdéseiben kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában és az 1997.évi XXXI. törvény 14. § (3) bekezdésében meghatározott feladatkörében eljárva a következőket rendeli el:

**1. §**

A személyes gondoskodást nyújtó gyermekjóléti alapellátásokról szóló 26/2013. (XII.19.) önkormányzati rendelet (a továbbiakban: Gyr.) 3. § (2) bekezdése helyébe a következő rendelkezés lép:

„(2) Kiskőrös Város Önkormányzata az (1) bekezdés szerinti ellátásokat a fenntartásában működtetett Egészségügyi, Gyermekjóléti és Szociális Intézmény keretein belül biztosítja.”

**2. §**

A Gyr. 4. § (3) bekezdésében „az öregségi nyugdíj mindenkori legkisebb” szövegrész helyébe a „szociális vetítési alap” szöveg lép.

**3. §**

Ez a rendelet 2024. május 1-jén lép hatályba.

1. **napirend**

A SZOCIÁLIS ELLÁTÁSOKRÓL SZÓLÓ ÖNKORMÁNYZATI RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy 2024. május 1. napjától a Család és Gyermekjóléti Szolgálat az Egészségügyi, Gyermekjóléti és Szociális Intézmény szervezeti keretében működik tovább, mely változás nemcsak az előző napirendben tárgyalt rendeletet érinti, hanem a szociális ellátásokról szóló önkormányzati rendeletet is. A Képviselő-testület 16/2024. számú testületi határozatával ellátási szerződés jött létre az Önkormányzat és a Sorsfordító Szolgáltató Központ között támogató szolgáltatás biztosítására. Az említett változásoknak megfelelően szükséges módosítani a szociális ellátásokról szóló önkormányzati rendeletet, melyben szükséges a szociális vetítési alapot az öregségi nyugdíj helyett bevezetni, a társadalombiztosítási nyugdíj és az ahhoz nem kapcsolódó ellátások szétválasztásra kerülnek és így a szociális vetítési alap kell, hogy legyen a szociális juttatások megállapításának az alapja.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**9/2024. (...) önkormányzati rendelete**

**a szociális ellátásokról szóló 7/2015. (II. 26.) önkormányzati rendelet módosításáról**

Kiskőrös Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 25. § (3) bekezdés b) pontjában, 32. § (3) bekezdésében,92. § (1)-(2) bekezdéseiben, 132. § (4) bekezdés g) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §**

(1) A szociális ellátásokról szóló 7/2015. (II.26.) önkormányzati rendelet (a továbbiakban: Szr.) 8. § (1) bekezdése helyébe a következő rendelkezés lép:

„(1) Kiskőrös Város Önkormányzata a szociálisan rászorultak részére

*a)* étkeztetést,

*b)* házi segítségnyújtást,

*c)* családsegítést,

*d)* idősek nappali ellátását,

*e)* fogyatékos személyek nappali ellátását,

*f)* pszichiátriai betegek nappali ellátását,

*g)* szenvedélybetegek nappali ellátását,

*h)* támogató szolgáltatást,

*i)* ápolást, gondozást nyújtó intézményi (idősek otthoni) ellátást biztosít.”

(2) Az Szr. 8. § (2) bekezdés a) és b) pontja helyébe a következő rendelkezések lépnek:

*(Kiskőrös Város Önkormányzata ellátási szerződést kötött)*

„*a)* a Magyarországi Baptista Egyházzal az (1) bekezdés a)-b) pontjaiban, d)-e) pontjaiban és h) pontjában szereplő szociális alapszolgáltatások,

*b)* a Sorsfordító Szolgáltató Központtal az (1) bekezdés f)-h) pontjaiban szereplő szociális alapszolgáltatások biztosítására.”

(3) Az Szr. 8. § (2a) bekezdése helyébe a következő rendelkezés lép:

„(2a) Kiskőrös Város Önkormányzata saját fenntartásában működtetett Egészségügyi, Gyermekjóléti és Szociális Intézmény szervezeti keretein belül biztosítja az (1) bekezdés c) pontjában szereplő szociális alapszolgáltatást és az (1) bekezdés i) pontjában szereplő személyes gondoskodás keretébe tartozó szakosított ellátást.”

**2. §**

Az Szr. 10. § (3) bekezdése helyébe a következő rendelkezés lép:

„(3) Ha a (2) bekezdésben meghatározott személy az intézményvezető által megállapított személyi térítési díj összegének csökkentését kéri, a személyi térítési díj összegéről az intézményvezető javaslatával ellátott kérelemre

*a)* a polgármester határozattal dönt, ha

*aa)* az ellátást igénybe vevő jogosult havi jövedelme nem haladja meg a szociális vetítési alap összegének 150 %-át,

*ab)* az ellátást igénybe vevő jogosult nem rendelkezik az Szt. 4. § (1) bekezdés b) pontja szerinti vagyonnal és

*ac)* nincs az Szt. 114. § (2) bekezdés c)-e) pontja szerint az ellátást igénybe vevő jogosult tartására köteles és képes személy.

*b)* a Képviselő-testület határozattal dönt az a) pontban nem szabályozott egyéb esetben.”

**3. §**

Az Szr. 1. melléklete helyébe az 1. melléklet lép.

**4. §**

Az Szr.

*a)* 5. § (2) bekezdésében az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*b)* 5. § (3) bekezdésében az „az öregségi nyugdíj mindenkori legkisebb összegének” szövegrész helyébe az „a szociális vetítési alapösszegének” szöveg,

*c)* 6. § (1) bekezdés a) pontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*d)* 6. § (1) bekezdés b) pontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*e)* 6. § (2) bekezdés h) pontjában az „az öregségi nyugdíj mindenkori legkisebb” szövegrész helyébe az „a szociális vetítési alap” szöveg,

*f)* 6/A. § (1) bekezdésében az „az öregségi nyugdíj mindenkori legkisebb” szövegrészek helyébe az „a szociális vetítési alap” szöveg,

*g)* 7. § (2) bekezdésében az „az öregségi nyugdíj mindenkori legkisebb” szövegrészek helyébe az „a szociális vetítési alap” szöveg,

lép.

**5. §**

Ez a rendelet 2024. május 1-jén lép hatályba.

*Melléklet a jegyzőkönyvhöz csatolva.*

1. **napirend**

A PARKOLÁS BIZTOSÍTÁSÁNAK MÓDJÁRÓL, PARKOLÓHELY-ÉPÍTÉSI KÖTELEZETTSÉGRŐL ÉS ANNAK MEGVÁLTÁSÁRÓL SZÓLÓ ÖNKORMÁNYZATI RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Városgondnoksági csoportvezető

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**dr. Turán Csaba jegyző** elmondta, hogy a rendelet Kiskőrös közigazgatási területén az új parkolóhelyek megvalósításának esetére tartalmaz rendelkezéseket. Bizonyos új építmények, illetve meglévő építmények bővítése, átalakítása, illetve rendeltetésmód váltása esetén parkolóhelyet kell biztosítani, hogy a rendeltetésszerű használat biztosított legyen. Ezt telken belül kell megoldani, amennyiben így nem lehetséges, akkor közterületi parkolót kell építeni. Ez két módon megoldható, vagy az Önkormányzattal kötött szerződés alapján az építtető megépíti a parkolót, vagy az Önkormányzat átvállalja ezt a parkolóhely építési kötelezettséget a megfelelő pénzügyi ellenszolgáltatás fejében. Férőhelyenként került meghatározásra ez a pénzügyi ellenszolgáltatás, mivel a helyszíntől függően a parkolók kiépítése kétféle módon történhet. Abban az esetben ha a parkolóhely építése a csapadékvíz elvezetés kiépítésével és csapadékvíz elvezető hálózatra történő rákötéssel történik, akkor 850.000,- forint, a csapadékvíz elvezetés kiépítése nélkül 650.000,- forint.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 11 „igen” szavazattal az alábbi rendeletet alkotta:

**Kiskőrös Város Önkormányzata**

 **Képviselő-testületének**

 **10/2024. (...) önkormányzati rendelete**

**a parkolás biztosításának módjáról, parkolóhely-építési kötelezettségről és annak megváltásáról**

**szóló**

**18/2005. (IX.22.) önkormányzati rendelet módosításáról**

Kiskőrös Város Önkormányzatának Képviselő-testülete az Alaptörvény 32. cikk (1) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

 **1. §**

A parkolás biztosításának módjáról, parkolóhely-építési kötelezettségről és annak megváltásáról szóló 18/2005. (IX.22.) önkormányzati rendelet 4. § (3) bekezdése helyébe a következő rendelkezés lép:

„(3) A parkolóhelyek megváltási díja:

*a)* csapadékvíz elvezetés kiépítésével férőhelyenként 850.000, - forint.

*b)* csapadékvíz elvezetés kiépítése nélkül férőhelyenként 650.000, - forint.”

**2. §**

Ez a rendelet a kihirdetését követő napon lép hatályba.

1. **napirend**

KŐRÖSSZOLG NONPROFIT KFT.-VEL MEGKÖTÖTT TÁMOGATÁSI SZERZŐDÉSEK FELÜLVIZSGÁLATA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy a Kőrösszolg Nonprofit Kft. látja el az intézményüzemeltetési, fürdőüzemeltetési, illetve köztisztasági és parkfenntartási közfeladatokat. A támogatási szerződések felülvizsgálatra kerültek, hiszen a februárban módosított szerződések túl szoros határidőt tartalmaztak az elszámolás, illetve a következő havi előleg kiutalásával kapcsolatban, így technikai módosítás került eszközlésre.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**44/2024. sz. Képv. test. hat.**

Kőrösszolg Nonprofit Kft.-vel megkötött támogatási szerződések felülvizsgálata

**HATÁROZAT**

A Képviselő-testület

1. a 35/2020. számú képviselő-testületi határozata alapján Kiskőrös Város Önkormányzata és a KŐRÖSSZOLG Nonprofit Kft. között intézmény üzemeltetési feladatok ellátása tárgyban megkötött támogatási szerződést jelen határozat 1. sz. melléklete szerinti tartalommal módosítja

1. a 35/2020. számú képviselő-testületi határozata alapján Kiskőrös Város Önkormányzata és a KŐRÖSSZOLG Nonprofit Kft. között köztisztaság és parkfenntartási feladatok ellátása tárgyban megkötött támogatási szerződést jelen határozat 2. sz. melléklete szerinti tartalommal módosítja
2. a 101/2019. számú képviselő-testületi határozat alapján Kiskőrös Város Önkormányzata és a KŐRÖSSZOLG Nonprofit Kft. között fürdő üzemeltetési feladatok ellátása tárgyában megkötött támogatási szerződést jelen határozat 3. sz. melléklete szerinti tartalommal módosítja
3. felhatalmazza a polgármestert az 1-3. pontban megjelölt módosító okiratok, a módosításokkal egységes szerkezetbe foglalt támogatási szerződések aláírására.

**Felelős:** Polgármester

**Határidő:** 2024. május 1.

1. *melléklet a 44/2024. sz. Képviselő-testületi határozathoz*

**iktatószám: 90-…./2024.**

***Támogatási szerződés önkormányzati közfeladat ellátására***

***Intézményüzemeltetés***

***10. számú módosítás***

mely létrejött egyrészről **Kiskőrös Város Önkormányzata** (továbbiakban: Önkormányzat) 6200. Kiskőrös, Petőfi Sándor tér 1., adószám: 15724784-2-03, képviseli: Domonyi László Mihály polgármester,

másrészről **Kőrösszolg Kiskőrösi Önkormányzat Településüzemeltetési Szolgáltató Közhasznú Nonprofit Korlátolt Felelősségű Társaság** (továbbiakban: Támogatott) 6200. Kiskőrös, Petőfi Sándor utca 108., cégjegyzékszám: 03-09-128662, adószám: 25286281-2-03, képviseli: Schäffer Tamás András ügyvezető (továbbiakban együttesen: Felek )

között az alulírott helyen és napon, az alábbi feltételek szerint:

**1. Előzmények**

A Felek 35/2020. képviselő-testületi határozat alapján támogatási szerződést kötöttek intézmény üzemeltetés közfeladatok ellátása tárgyában, amelyet a 100/2020. Képv.testületi, az 5/2021., a 20/2021. és a 42/2021. polgármesteri, valamint a 74/2021., a 16/2022., a 71/2022., a 18/2023. és a 12/2024. Képv.test. határozatok alapján módosítottak. A Képviselő-testület …./2024. számú határozata alapján a támogatási szerződés a következők szerint módosul.

**2. Módosuló rendelkezések**

A támogatási szerződés III.5.) pontja helyébe az alábbi rendelkezés lép:

*„5.) A közfeladat ellátásához biztosított támogatási összeg célirányos felhasználását az Önkormányzat jogosult ellenőrizni. Minden hónap teljesítéséről elszámolást köteles benyújtani a Támogatott a teljesítés hónapját követő 20-25. nap között a controlling asszisztens által rendelkezésre bocsájtott mellékleteken.* ***Az elszámolás benyújtása hónapját követő*** *havi előleg kiutalásának feltétele az adott hónapra vonatkozó elszámolás tulajdonos által történő elfogadása. Az elszámolás benyújtását követő időszakra kifizetett előleg a tulajdonos által elfogadott összeggel korrigálásra kerül. Amennyiben az elszámolt összeg az előleg összegénél alacsonyabb, a következő havi támogatás ezzel csökkentésre kerül. Magasabb összegű elfogadott időarányos támogatás esetén a különbözettel a következő havi támogatás megemelésre kerül.*

*A feladatokról rövid szakmai írásos beszámoló készítése szükséges, amely átfogó képet ad a megvalósított jelentősebb műszaki munkálatokról azok jellegét tekintve. A beszámolási időszakban elvégzett munkák szöveges leírása mellett, a számlaösszesítőben is jelölni kell a karbantartási tételeket a számlák ellenőrzése, beazonosíthatósága érdekében.*

*A Támogatott az elvégzett karbantartási feladatokról karbantartási naplót vezet, amelyet az elszámolással egyidejűleg bejuttat a Polgármesteri Kabinet részére. Az elvégzett munka gazdaságosságát, hatékonyságát és eredményességét ellenőrzi a Polgármesteri Kabinet, így a megvalósított műszaki naturáliák ezen megközelítés szerinti bemutatását kell kidolgozni.*

*Azon feladatok melyek nem voltak ütemezve és elvégzésre kerültek (pl. épület károsodások azonnali beavatkozást igénylő feladatainak ellátása stb.) a kiegészítő mellékleteként – elkülönítetten - kerüljenek benyújtásra az utánkövetés érdekében. A nem ütemezett feladatok sajátos elemei (pl. csőtörés, tűzeset) e-mail útján történő bejelentését kérjük az ellenőrzés azonnali elvégzésének mérlegelésére, elvégzésére.*

*A fenntartási, üzemeltetési karbantartási napló minimum tartalmi elemeiként az alábbiakat kell hogy tartalmazza:*

*-munka elvégzésének időpontja*

*-elvégzett munka helyszíne*

*-karbantartási igény bejelentőjének neve*

*-karbantartási munka bejelentésének időpontja*

*-karbantartási munka leírása*

*-beépített anyagok*

*-teljesítés időpontja*

A felek egyebekben a szerződést nem módosítják, annak rendelkezései hatályukban fennállnak. Jelen szerződésmódosítás hatályba lépésének időpontja 2024. május 1. napja.

Szerződő Felek jelen módosítást, mint akaratukkal mindenben megegyezőt elolvasás és közös értelmezés után jóváhagyólag közösen aláírták.

Kiskőrös, 2024. április…..

 …………………………. ………………………..

 Domonyi László Mihály Schäffer Tamás András

 Polgármester Ügyvezető

 Támogató Támogatott

ellenjegyezte:

 ………………………

 Dr. Turán Csaba

 Jegyző

Pénzügyileg ellenjegyzem:

Kiskőrös, 2024. április ….. …………………………

 Molnár Éva

 Pénzügyi osztályvezető

*2. melléklet a 44/2024. sz. Képviselő-testületi határozathoz*

**iktatószám: 90-…./2024.**

***Támogatási szerződés önkormányzati közfeladat ellátására***

***Köztisztaság és parkfenntartás***

***7. számú módosítás***

mely létrejött egyrészről **Kiskőrös Város Önkormányzata** (továbbiakban: Önkormányzat) 6200. Kiskőrös, Petőfi Sándor tér 1., adószám: 15724784-2-03, képviseli: Domonyi László Mihály polgármester,

másrészről **Kőrösszolg Kiskőrösi Önkormányzat Településüzemeltetési Szolgáltató Közhasznú Nonprofit Korlátolt Felelősségű Társaság** (továbbiakban: Támogatott) 6200. Kiskőrös, Petőfi Sándor utca 108., cégjegyzékszám: 03-09-128662, adószám: 25286281-2-03, képviseli: Schäffer Tamás András ügyvezető (továbbiakban együttesen: Felek )

között az alulírott helyen és napon, az alábbi feltételek szerint:

**1. Előzmények**

A Felek 35/2020. képviselő-testületi határozat alapján támogatási szerződést kötöttek köztisztaság és parkfenntartás közfeladatok ellátása tárgyában, amelyet 20/2021. polgármesteri határozat, a 16/2022., a 70/2022., a 110/2022., a 18/2023. és a 12/2024. Képv.test. határozatok alapján módosítottak.

A Képviselő-testület …./2024. számú határozata alapján a támogatási szerződés a következők szerint módosul.

**2. Módosuló rendelkezések**

A támogatási szerződés III.5.) pontja helyébe az alábbi rendelkezés lép:

*5.) A közfeladat ellátásához biztosított támogatási összeg célirányos felhasználását az Önkormányzat jogosult ellenőrizni. Minden hónap teljesítéséről elszámolást köteles benyújtani a Támogatott a teljesítés hónapját követő 20-25. nap között a controlling asszisztens által rendelkezésre bocsájtott mellékleteken.* ***Az elszámolás benyújtása hónapját követő*** *havi előleg kiutalásának feltétele az adott hónapra vonatkozó elszámolás tulajdonos által történő elfogadása. Az elszámolás benyújtását követő időszakra kifizetett előleg a tulajdonos által elfogadott összeggel korrigálásra kerül. Amennyiben az elszámolt összeg az előleg összegénél alacsonyabb, a következő havi támogatás ezzel csökkentésre kerül. Magasabb összegű elfogadott időarányos támogatás esetén a különbözettel a következő havi támogatás megemelésre kerül.*

*A feladatokról rövid szakmai írásos beszámoló készítése szükséges, amely átfogó képet ad a megvalósított jelentősebb műszaki munkálatokról azok jellegét tekintve. A beszámolási időszakban elvégzett munkák szöveges leírása mellett, a számlaösszesítőben is jelölni kell a karbantartási tételeket a számlák ellenőrzése, beazonosíthatósága érdekében.*

*A Támogatott az elvégzett karbantartási feladatokról karbantartási naplót vezet, amelyet az elszámolással egyidejűleg bejuttat a Polgármesteri Kabinet részére. Az elvégzett munka gazdaságosságát, hatékonyságát és eredményességét ellenőrzi a Polgármesteri Kabinet, így a megvalósított műszaki naturáliák ezen megközelítés szerinti bemutatását kell kidolgozni.*

*Azon feladatok melyek nem voltak ütemezve és elvégzésre kerültek (pl. épület károsodások azonnali beavatkozást igénylő feladatainak ellátása stb.) a kiegészítő mellékleteként – elkülönítetten - kerüljenek benyújtásra az utánkövetés érdekében. A nem ütemezett feladatok sajátos elemei (pl. csőtörés, tűzeset) e-mail útján történő bejelentését kérjük az ellenőrzés azonnali elvégzésének mérlegelésére, elvégzésére.*

*A fenntartási, üzemeltetési napló minimum tartalmi elemeiként az alábbiakat kell, hogy tartalmazza:*

*- munka elvégzésének időpontja*

*- elvégzett munka helyszíne*

*- elvégzett munka jellege (fenntartási, üzemeltetési, karbantartási)*

*- munkavégzési igény bejelentőjének neve*

*- munkavégzési igény bejelentésének időpontja*

*- karbantartási jellegű munka kivitelezőjének megnevezése*

*- elvégzettkarbantartási munka leírása*

*- felhasznált anyagok*

*- teljesítés időpontja*

A felek egyebekben a szerződést nem módosítják, annak rendelkezései hatályukban fennállnak. A szerződésmódosítás hatályba lépésének időpontja 2024. május 01. napja.

Szerződő Felek jelen módosítást, mint akaratukkal mindenben megegyezőt elolvasás és közös értelmezés után jóváhagyólag közösen aláírták.

Kiskőrös, 2024. április …..

 …………………………. …………………………..

 Domonyi László Mihály Schäffer Tamás András

 Polgármester Ügyvezető

 Támogató Támogatott

ellenjegyezte: ……………………………

 Dr. Turán Csaba

 Jegyző

Pénzügyileg ellenjegyzem:

Kiskőrös, 2024. április ….. …………………………

 Molnár Éva

 Pénzügyi osztályvezető

 *3. melléklet a 44/2024. számú Képviselő-testületi.határozathoz*

**iktatószám: 90-…../2024.**

***Támogatási szerződés önkormányzati közfeladat ellátására***

***Fürdő üzemeltetési feladatok***

***8. számú módosítás***

mely létrejött egyrészről **Kiskőrös Város Önkormányzata** (továbbiakban: Önkormányzat) 6200 Kiskőrös, Petőfi Sándor tér 1., adószám: 15724784-2-03, képviseli: Domonyi László Mihály polgármester,

másrészről **Kőrösszolg Kiskőrösi Önkormányzat Településüzemeltetési Szolgáltató Közhasznú Nonprofit Korlátolt Felelősségű Társaság** (továbbiakban: Támogatott) 6200 Kiskőrös, Petőfi Sándor út 108., cégjegyzékszám: 03-09-128662, adószám: 25286281-2-03, képviseli: Schäffer Tamás András ügyvezető (továbbiakban együttesen: Felek )

között az alulírott helyen és napon, az alábbi feltételek szerint:

**1. Előzmények**

A Felek 101/2019. képviselő-testületi határozat alapján támogatási szerződést kötöttek fürdő üzemeltetési közfeladatok ellátása tárgyában, amelyet a 23/2020. Képv.testületi, a 31/2020. polgármesteri, a 12/2021., a 73/2021., a 16/2022., a 18/2023. és a 12/2024. Képv.test. határozatok módosítottak.

A képviselő-testület …./2024. számú határozata alapján a támogatási szerződés a következők szerint módosul.

**2. Módosuló rendelkezések**

A támogatási szerződés IV.5. pontja helyébe az alábbi rendelkezés lép:

*„5.) A közfeladat ellátásához biztosított támogatási összeg célirányos felhasználását az Önkormányzat jogosult ellenőrizni. Minden hónap teljesítéséről elszámolást köteles benyújtani a Támogatott a teljesítés hónapját követő 20-25. nap között a controlling asszisztens által rendelkezésre bocsájtott mellékleteken.* ***Az elszámolás benyújtása hónapját követő*** *havi előleg kiutalásának feltétele az adott hónapra vonatkozó elszámolás tulajdonos által történő elfogadása. Az elszámolás benyújtását követő időszakra kifizetett előleg a tulajdonos által elfogadott összeggel korrigálásra kerül. Amennyiben az elszámolt összeg az előleg összegénél alacsonyabb, a következő havi támogatás ezzel csökkentésre kerül. Magasabb összegű elfogadott időarányos támogatás esetén a különbözettel a következő havi támogatás megemelésre kerül. A feladatokról rövid szakmai írásos beszámoló készítése szükséges, amely átfogó képet ad a megvalósított jelentősebb műszaki munkálatokról azok jellegét tekintve. A beszámolási időszakban elvégzett munkák szöveges leírása mellett, a számlaösszesítőben is jelölni kell a tételeket a számlák ellenőrzése, beazonosíthatósága érdekében.*

A felek egyebekben a szerződést nem módosítják, annak rendelkezései hatályukban fennállnak. Jelen szerződésmódosítás hatályba lépésének időpontja 2024. május 1. napja.

Szerződő Felek jelen módosítást, mint akaratukkal mindenben megegyezőt elolvasás és közös értelmezés után jóváhagyólag közösen aláírták.

Kiskőrös, 2024. április ….

 ………………………… ………………………..

Domonyi László Mihály Schäffer Tamás András

 Polgármester Ügyvezető

 Támogató Támogatott

ellenjegyezte:

……………………………

 Dr. Turán Csaba

 Jegyző

Pénzügyileg ellenjegyzem:

Kiskőrös, 2024. április …..

…………………………

 Molnár Éva

 Pénzügyi osztályvezető

1. **napirend**

KISKŐRÖS VÁROS TELEPÜLÉSRENDEZÉSI TERVE (SZERKEZETI TERV, SZABÁLYOZÁSI TERV, HELYI ÉPÍTÉSI SZABÁLYZAT) MÓDOSÍTÁSÁNAK ELŐKÉSZÍTÉSE (EGYSZERŰSÍTETT ELJÁRÁS)

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné Sinkovicz Csilla vagyongazdálkodási referenset.**

**Kutyifa Sándorné Sinkovicz Csilla vagyongazdálkodási referens** elmondta, hogy az Önkormányzat részéről a rendezési terv három részterületen történő módosítási igénye merült fel, melyből kettő a Budapest-Belgrád vasútvonal fejlesztésével összefüggésben, egy részterület pedig a Gagarin utcában építési telek kialakításával kapcsolatosan. A rendezési terv módosításának eljárásrendjét szabályozó kormányrendelet értelmében a módosítási igények egyszerűsített eljárás keretében folytathatók le, a módosítási eljárás lefolytatásához a képviselő-testületnek döntenie kell a módosításokhoz készülő megalapozó vizsgálat és alátámasztó javaslat tartalmáról.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**45/2024. sz. Képv. test. hat.**

Kiskőrös Város Településrendezési terve (szerkezeti terv, szabályozási terv, helyi építési szabályzat) módosításának előkészítése (egyszerűsített eljárás)

**HATÁROZAT**

A Képviselő-testület

1. felkéri a polgármestert, hogy Kiskőrös Város Településrendezési Tervének (helyi építési szabályzat, szerkezeti terv, szabályozási terv) módosítását a határozat 1. számú mellékletében foglaltak szerint, a várostervezési szakmai kiegészítések figyelembe vételével, a megváltozott magasabb rendű jogszabályoknak, módosult megyei területrendezési tervnek való megfeleltetéssel, a szöveges és rajzi részek közötti esetleges ellentmondások tisztázásával, a végrehajtott szabályozások átvezetésével, a jogalkalmazás során felmerült kérdések tisztázásával készítse elő és tegye meg a szükséges eljárás lefolytatásával kapcsolatos intézkedéseket, illetve a rendezési terv módosítását egyszerűsített eljárás keretében folytassa le.
2. a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendeletben foglaltak alapján - a határozat 2. számú melléklete szerinti - 3 részterületre vonatkozó településrendezési eszközök módosításához kapcsolódó megalapozó vizsgálat és alátámasztó javaslat tartalmáról szóló főépítészi és várostervezői feljegyzésben a kizárólag releváns munkarészek elkészítésével egyetért.

**Felelős:**  polgármester

**Határidő:** azonnal

*Mellékletek a jegyzőkönyvhöz csatolva.*

1. **napirend**

A 0315/46 HRSZ-ON NYILVÁNTARTOTT, ÚT RENDELTETÉSŰ INGATLAN TELEKHATÁR RENDEZÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné Sinkovicz Csilla vagyongazdálkodási referenset.**

**Kutyifa Sándorné Sinkovicz Csilla vagyongazdálkodási referens** elmondta, hogy Weiszhaupt János és Dr. Weiszhaupt Dóra Kinga a tulajdonukban lévő az Evangélikus Középiskola tanterülete mögötti terület 0315/44 45, 47, 48 és 49 hrsz-ú, valamint az önkormányzati tulajdonú 0315/46 hrsz-ú kivett út rendeltetésű ingatlan telekalakítása tárgyában engedélyezési eljárást folytatott le. A telekalakítással érintett út 1043 m2 alapterületű ingatlan Kiskőrös Város Önkormányzata forgalomképtelen törzsvagyonát képezi. A telekcsoport újraosztása érdekében az ingatlanokat átszelő út áthelyezése szükségessé vált, az 1043 m2 területű út áthelyezése, a napelempark céljára kialakított telkek végében szintén 1043 m2 alapterülettel kerül kialakításra. A magánszemélyek kötelesek a föld út területek kialakítására, az út áthelyezése a törzsvagyon mértékében funkciójában, minősítésében változást nem eredményez. A telekcsoport összevonással kialakult ingatlanok helyrajzi számának ingatlan-nyilvántartásban történő átvezetése érdekében szükséges a tulajdonosok hozzájárulása

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**46/2024. sz. Képv. test. hat.**

A 0315/46 hrsz-on nyilvántartott, út rendeltetésű ingatlan telekhatár rendezése

**HATÁROZAT**

A Képviselő-testület

1. hozzájárul Kiskőrös Város Önkormányzata forgalomképtelen törzsvagyonát képező Kiskőrös 0315/46 hrsz-on nyilvántartott, kivett út rendeltetésű 1043 m2 alapterületű ingatlan telekhatár rendezéséhez a határozat 2. számú mellékletét képező telekalakítást engedélyező határozatban foglaltak szerint.
2. felhatalmazza a polgármestert a határozat 1. számú mellékletét képező telekhatár rendezés tárgyú okirat aláírására.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK**

**Domonyi László polgármester** tájékoztatta a lakosságot, hogy 2024. április 20. napján a XX. Petőfi túra kerül megrendezésre, jelentkezni Döme Gézánál lehet.

A továbbiakban elmondta, hogy 2024. április 20. napján 14:00 órakor megrendezésre kerül a Petőfi Sándor Művelődési Központban a IV. Hétszínvirág Bács-Kiskun Vármegyei Gyermek és Ifjúsági Néptáncfesztivál és Minősítő Verseny, melyre szeretettel várják az érdeklődőket.

A polgármester tájékoztatásul elmondta, hogy 2024. április 26-án 17:00 órakor a Kiskőrösi Irodalmi Társaság és a Petőfi Sándor Városi Könyvtár szervezésében nyitott Könyvklub kerül megrendezésre a felnőtt könyvtárban.

**Domonyi László polgármester** tájékoztatásul elmondta, hogy 2024. április 26. napján 17:00 órakor Táncest with the stars nevű rendezvény kerül megrendezésre a Petőfi Sándor Művelődési Központban. Fellép a Spirit TSE gyermektánccsoport, GH-Flow Tánciskola, Kiskőrös Néptáncegyüttes/SZÓ-LA-M AMI Töpörtyűk és a Csicsergők Gyermek Néptánccsoportja, Orchidea és Sarkifény Mazsorett csoport, Preiczer Szilvia hastánc, Szenior Örömtánc Antal Ildivel, Szivárvány Néptáncegyüttes, sztárfellépők Lissák Laura és Hegyes Bertalan.

A továbbiakban elmondta, hogy 2024. április 27. napján 9:00 órától a Futókörök napja kerül megrendezésre a Kiskőrösi Záportározónál, ahova minden résztvevőt szeretettel várnak.

Tájékoztatta a lakosságot, hogy 2024. április 27. napján 10:00 órától 16:00 óráig Tájházak napja kerül megrendezésre a Szlovák Tájházban. Fellépnek a Szücsi óvodások szlovák és magyar nyelvű játékfűzéssel, a Kiskőrösi Szlovák népdalkör és Citerazenekar szlovák dalcsokorral, várják az érdeklődőket.

**Domonyi László polgármester** tájékoztatásul elmondta, hogy 2024. május 1. napján megrendezésre kerül a városi sportmajális a Szabadidőparkban. 9:45-től térzene Kiskőrös Város Fúvószenekarának közreműködésével, 10:00-től köszöntő beszéd, mazsorett bemutató, „Év Sportolója” plakettek átadása és Tai Chi bemutató, 11:00-től pedig városi sportkihívás gyerekeknek. A szervezők mindenkit szeretettel várnak, a programok ingyenesek.

A továbbiakban elmondta, hogy 2024. május 10-12. napján Városalapítók Napja és Országos Rétesfesztivál kerül megrendezésre a városban. Péntektől Borutcával várnak mindenkit, 20:00 órakor TBG Production: „Szállj fel szabad madár” című látványos koncertshow a Petőfi téren a Nagyszínpadon, szombat 8:00 órától I. Birkapörköltfőző verseny, 13:00 órától Oszvald Marika és Peller Károly operett duett, 20:00 órától LGT zenevonat koncert, Vasárnap 8 órától Országos Rétesfesztivál, 17:00 órától Singh Viki koncert, 20:00 órától Kökény Attila és Rakonczai Viktor élő nagykoncert kerül megrendezésre. Mindenkit szeretettel várnak.

Felhívta a figyelmet, hogy a Kőröskom Nonprofit Kft. szakmai pályázatot hirdet a Kiskőrösi Városi Piac logójának kidolgozása tárgyában. A pályaműveket elektronikus úton április 30-ig kell emailben benyújtani az ugyvezeto@kunsagmedia.hu email címre. A nyertes pályázó 100.000,- Ft, a II. helyezett pályázó 60.000,- Ft, a III. helyezett pályázó 40.000,- Ft díjazásban részesül.

**Filus Tibor képviselő** kiegészítésként elmondta, hogy a korábbi évektől eltérően a sportmajális helyszíne az idén megváltozott, mivel a sportpályán beruházás van folyamatban, melyet köszön a HC Kiskőrösnek, a jégkorongosoknak. Az épülő jégkorongcsarnok munkálatai lekötik a területet, balesetveszélyes lett volna ott megrendezni az idei sportmajálist.

**Nikléczi Gábor képviselő** felhívta a gazdálkodó televíziónézők figyelmet, hogy elindult a területalapú támogatások kérelmeinek beadása, mely június első feléig eltart majd. Érdekességként elmondta, hogy a 2024-es év dömping év lesz a mezőgazdasági pályázatokat tekintve, élni kell a fejlesztési

lehetőségekkel.

További hozzászólás nem volt, így **Domonyi László polgármester** az ülést 16:30 órakor bezárta.

Kmf.

Domonyi László dr. Turán Csaba

polgármester jegyző